2020. gada Rīkojums Nr.

Rīgā (prot. Nr. . §)

**Par sabiedrības ar ierobežotu atbildību “Lielstraupes pils” pamatkapitāla palielināšanu**

1. Atļaut Veselības ministrijai veikt sabiedrības ar ierobežotu atbildību “Lielstraupes pils” (turpmāk – sabiedrība) pamatkapitāla palielināšanu, ieguldot tajā finanšu līdzekļus 7 347 euro apmērā.

2. Atbalstīt apropriācijas pārdali 2020.gadam Veselības ministrijas budžeta programmas 97.00.00 “Nozaru vadība un politikas plānošana” ietvaros šā rīkojuma 1.punktā minētajā apmērā no izdevumu ekonomiskās klasifikācijas koda 2000 “Preces un pakalpojumi” uz kategoriju “Akcijas un cita līdzdalība pašu kapitālā”, lai nodrošinātu sabiedrības pamatkapitāla palielināšanu.

3. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 2.punktam.

4. Veselības ministrijai kā sabiedrības valsts kapitāla daļu turētājai veikt pamatkapitāla palielināšanu un nodrošināt, ka pamatkapitāla palielināšanas mērķis ir saistību segšana.

Ministru prezidents A. K. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane-Umbraško